Niu

Ko e niu ko e fuʻu ʻakau mahuʻinga taha ʻo e Pasifiki.

 Ko e ngaahi konga ʻo e niu 
 niu, fuʻu niu: ko e fuʻu
 niu, foʻi niu: ko e tenga
 niu; ko e kilimi pe huʻakau-niu
 kaka; ko e "kupenga" kākālavā takatakaiʻi he louniu mui
 kota; ko e toenga ʻosi he niuvao ʻo e huʻakau-niu
 loholoho; ʻoku tupu ʻa e foʻi niu mei hē
 mataka; ko e kakano ʻo e foʻi niu motuʻu, ʻosi mōmoa (copra, lea fakapilitānia)
 namoa; ko e kakano ʻo e foʻi niu mata, ko e kai lelei maʻa e fānau valevale
 palalafa; ʻoku tupu ʻa e ngaahi foʻi lou siʻi mei hē, ko e kau ʻo e louniu kotoa
 pulu; ko e kafukafu ʻo e foʻi niu*tōlau; louniu mui, kamataʻanga ʻo ʻene muka
 tuʻaniu; ko e kau ʻo e ngaahi foʻi lou siʻi takitaha ʻo e louniu

 Ko e fakatupu ʻo e foʻi niu 
 pōniu; ko e kamataʻanga ʻo e foʻi niu foʻou
 niu ngono
 niu matangono
 niu matavelivali; sai maʻa e hihiloku
 niu mata; lanumata, sai ke inu (veifua)
 niu matahihiloku
 niu matamotomoto
 niu motomoto
 niu motuʻu; lanu melomelo, tō ki lalo
 niu matasili; ʻoku kamata muka
 (niu) ʻuto; sai ke tō
 (niu) ʻuto papanaki

 mataʻali, takalekale; foʻi niu kuo lavea, pea tō kei siʻi
 nginingini; foʻi niu motuʻa ʻaupito, mōmoa ʻi loto, pea mate

 Ngaahi faʻahinga kehekehe 
 niu huhu
 niu kafa; ko e pulu lahi, sai taha maʻa e kafa
 niu kafa mea
 niu kafa ʻui
 niu kafakala; sai taha maʻa e veihalo
 niu kula
 niu lauʻuto; ʻikai vahevahaʻi kakato ʻa e ngaahi lou
 niu loholohotaha; mo e loholoho taʻemangaʻi
 niu matakula
 niu mea; ʻoku lanu melomelo ʻa e foʻi niu
 niu meatoto; ʻoku lanu kula ʻa e foʻi niu
 niu meaʻalava; ʻoku ʻalava ʻa e foʻi niu
 niu meleni
 niu puleua; ko e foʻi niu lanuua, melomelo ʻi ʻolunga, lanumata ʻi lalo
 niu pulufufula
 niu taʻokave; ko e foʻiniu iiki
 niu tea; ʻoku tea ʻa e lou mo e foʻi niu
 niu vai; ko e foʻi niu lahi
 niu ʻui;
 niu ʻutoungau; ko e pulu melie
 paame; ko e ngaahi ʻakau meimei tatau mo e niu, ʻi he lea fakapilitānia:
 betelnut palm, Areca catechu (PALMAE)
 clustered fishtail, Caryota mitis (PALMAE)
 butterfly palm, Chrysalidocarpus lutescens (PALMAE)
 macarthur's palm, Ptychosperma macarthur (PALMAE)
 sealing wax palm, Cyrtostachys renda (PALMAE)
 princess palm, Dictyosperma album (PALMAE)
 royal palm, Roystene regia (PALMAE)
 piu

 Hingoa ʻi he ngaahi lea kehe 
 niu (lea fakahaʻamoa, lea fakafisi, lea fakahauaiʻi)
 haʻari (lea fakatahisi)
 nū (lea fakakuki)

 Toe meʻa kehe 
ʻOku ʻi ai?

 Tataku 
 Hokohoko ngaahi ʻakau; Vaʻa fekumi ngoue Vainī
 Tongan dictionary; C.M. Churchward
 Flowers of the Pacific island seashore; W.A. Whistler